Projektbeskrivelse

Asocio: Samarbejde med spejderne i Kroatien

*Introduktion*

Asocio er et samarbejde mellem de 5 spejderkorps i Danmark og Sydslesvig med formål at støtte udviklingen af spejderarbejde i verden. Asocio har arbejdet gennem mere end 20 år mest i øst- og Centraleuropa. Asocio har i øjeblikket omkring 10 aktive projekter med ledertræningsaktiviteter i lande som Rumænien, Makedonien, Bosnien, Bulgarien, Armenien med flere.

Asocio har ikke tidligere arbejdet sammen med Kroatien.

Det Kroatiske Spejderkorps har sendt en ansøgning til Asocio om at indlede et samarbejde; blandt andet er de inspireret af det samarbejde, som Asocio har haft med Makedonien omkring patruljeledertræning. Asocio vil gerne støtte denne ansøgning, men søger engagerede projektdeltagere, der vil gå ind i samarbejdet med Kroaterne.

Formål

Projektets formål er todelt:

1. I samarbejde med det Kroatiske spejderkorps at udvikle spejderarbejdet i Kroatien, med god mulighed for at inddrage og skabe oplevelser for danske spejdere.
2. Bringe erfaringer og den internationale spejderoplevelse med hjem til Danmark.

Primært understøtter projektet ledelsesudviklingsstrategien ved at skabe enestående udviklingsmuligheder for deltagerne, der får mulighed for at udvikle sig i en international og krævende sammenhæng. Afhængig af hvordan projektet udvikler sig kan andre dele at strategien understøttes; f.eks. kan samarbejde med Kroaterne om patruljelederkurser understøtte strategien for udvikling af ungdomskurserne.

Projektstart

Forår 2018

Projektslut

2019

Mål og succeskriterier

Asocio plejer ved opstart af nye samarbejder at holde et fælles seminar, der afdækker behovet i i partnerorganisationen og aftaler rammer for det fælles samarbejde.

Vi forestiller os, at dette seminar former rammen for det videre samarbejde, så vi i fællesskab finder de rette aktiviteter, der kan udvikle spejderarbejdet i Kroatien. Typisk vil vi sætte mål i forbindelse med dette arbejde, og så inkludere en evaluering sidst i perioden.

Målgruppe

Ledere og ældre seniorer med interesse for internationalt spejderarbejde, ledertræning og ledelsesudvikling. Der er både brug for erfaring og nye ideer. Samarbejdssproget er engelsk.

Aktiviteter

Indledende seminar med behovsafdækning og rammesætning for det videre forløb, der forventes i særdeleshed kursusaktiviteter med et spænd fra patruljeleder-kurser over ledelseskurser til instruktør- og kursuslederkurser.

**Budget**

Finansiering klares primært via Asocio og evt. DUF eller andre sponsorer. Hvis samarbejdet også indgår i et tilbud til det enkelte korps egne medlemmer forestiller vi os dog, at korpset også bidrager til planlægning og deltagelse på niveau med tilsvarende egne arrangementer i Danmark.

Organisering

Der søges to-tre projektdeltagere der har lyst til at forme samarbejdet og være med i hele den periode, der aftales med Kroaterne (formentlig 2-3 år). I projektet kan yderligere inddrages hvis aktiviteterne tilsiger det, f.eks. yderligere medlemmer til et kursusteam osv.

Asocio kontakt er Hans Henrik Hammerum. Se kontaktinfo nedenfor.

**Formidling og evaluering**

Der er ikke tænkt formidling ind i projektet.

Projektet evalueres sammen med Kroaterne ved projektets afslutning.

**Risici**

Projektet står og falder med at der kan findes medlemmer til teamet. Økonomiske risici ligger ved Asocio.

Hans Henrik Hammerum, hans.henrik@hammerum.eu, 5062 9919